ناتو باش کاتیبی ینس استولتنبرگ، بوتون علامتلرین، ایرانین روسیایا اوکراینادا ایستیفاده ائتمه‌سی اوچون اینسانسیز هاوا آراجی (ایها) وئردیگینی گؤستردیگینی بیلدیردی.
ینس استولتنبرگ، سوئد باشباخانی اولف کریسترسون ایله ناتو قرارگاهیندا تشکیل ائتدیگی اورتاق مطبوعات توپلانتیسیندا ژورنالیستلرین سواللارینی جاوابلاندیردی.
اوکرایناداکی ساواشدا ایران یاپیمی ایهالارین ایستیفاده‌سی ایله باغلی سوالا استولتنبرگ:
"استخباراتیمیزین آیرینتیلارینا گیرمه‌یه‌جم آنجاق دئیه بیلره‌م کی، هر بیر علامت ایرانین روسیایا بو آراجلاری وئردیگینی گؤستریر" دئدی.
استولتنبرگ،
"بوتون اؤلکه‌لری، ایران داخیل، روسیانین اوکراینایا قارشی یاسادیشی ساواشینی دستکله‌مه‌مه‌یه چاغیریریق" دئدی.
آلمانیا، آمریکا، هلند و فرانسا کیمی عضو اؤلکه‌لرین اوکراینایا داها چوخ و گلیشمیش هاوا ساوونما سیستملری چاتدیرما پروسه‌سینده اولدوغونو ایفاده ائد‌ن استولتنبرگ:
"بو ایهالار دایله تشکیل ائدیلن قورخونج سالدیریلار، اوکراینایا دستگین آرتیریلماسینین اؤنمینی وورغولاییر" ایفاده‌سینی ایشلتدی.
"ایرانی، روسیایا ایها و یا موشک وئرمه‌مه‌یه چاغیریریق. هر هانسی بیر موشک وئریلمه‌سی ده بیرلشمیش میللتلر تشکیلاتی امنیت شوراسینین قطعنامه‌لرینی آچیق شکیلده پوزور" دئین ناتو باش کاتیبی:
